Ego Ulgerius Andegavensis licèt indignè dictus Episcopus, per præsentem paginam ad posteros transmittere curavi, querelam quam diù habuerat Tornacensis Ecclesia adversus Canonicos S. Dionysii Doadensis, dictante sancto Spiritu, penitùs in conspectu parvitatis nostræ,  præsentiâ Capituli nostri taliter esse finitam. Concesserunt præfati Canonici venerabili Tornacensi Abbati Theodardo,  omnibus successuris ei Abbatibus,  Tornacensi Ecclesiæ,  monachis ejus in perpetuum, Ecclesiam Sancti Dionysii Doadensis, cum omnibus ejus pertinentiis: salvo jure Andegavensis matris Ecclesiæ. Ita videlicèt, ut obeunte vel quocumque modo vacuatâ præbendâ à Canonico, Abbas Tornacensis alium inibi concessione Cunaldensis Capituli,  legitimo consilio Canonicorum constitueret. Qui priùs quàm præbendâ uteretur, Andegavensi (prout decet) præsentaretur Episcopo,  Archidiacono loci illius,  Archipresbytero. Numerus octo Canonicorum in senarium redigeretur, ut ubi octo erant, sex essent Canonici. Duæ verò præbendæ, scilicèt septima  octava, servatâ æquâ divisione, sine servitore, in jus  proprietatem cederent Abbatis. Additum etiam fuit, ut quotiescumque Abbas ad eos veniret à Româ regressus; similiter  primâ vice quâ post consecrationem suam ad eosdem accederet, eum in processionem reciperent. Insuper in singulis annis, duo de Canonicis in festo Annunciationis Sanctæ Mariæ Cunaldum venientes, cum monachis sollemnitatem celebrarent:  semel in singulis annis processionem suam, quantò frequentiorem possent, eódem conducerent. Sanè censum annuum viginti solidorum de Andegavensi monetâ (qui pro Doadensi Ecclesiâ, Capitulo S. Mauritii solebat exsolvi) communiter de octo præbendis sumptum, Canonici in festo Nativitatis Sanctæ Mariæ, Culnaldi super altare solvent: quos Prior Cunaldensis Capitulo S. Mauritii in festo ejus reddet. Dictum etiam confirmatum fuit, ut si Abbas, vel Prior Cunaldensis accederet in festo S. Dionysii ad Ecclesiam Doadensem, Missam dominicam celebraret,  sicut dominus ab eis honoraretur. Denique concessum fuit ex utraque parte, ut quotiens illis obitus Tornacensium Abbatum cujuslibet, seu Cunaldensium Priorum nunciatus fuerit, debitum sine morâ persolvent officium, in vigiliis,  Missis,  signorum pulsatione: nomina eorum in Martyrologio suo describent, atque anniversarium per singulos annos, sicut ecclesiastica consuetudo est, sollemniter celebrabunt.